Rikunarita-ORG/Wikinium huggingface dataset:
# Chhṳ-yèn Khô-ho̍k

Chhṳ-yèn Khô-ho̍k.
**Chhṳ-yèn Khô-ho̍k** (Natural Science) he ngièn-kiu thai chhṳ-yèn chûng yû-kî fe̍t mò-kî ke sṳ-vu̍t lâu hien-siong ke Khô-ho̍k. Chhṳ-yèn Khô-ho̍k pâu-koat Thiên-vùn-ho̍k, Vu̍t-lî-ho̍k, Fa-ho̍k, Thi-khiù Khô-ho̍k, Sâng-vu̍t-ho̍k tén-tén.
# Chhìn-chhèu

Chhîn-chhèu.
**Chhìn-chhèu** (秦朝, Chhièn 221-ngièn－Chhièn 207-ngièn) he yù Chan-koet Sṳ̀-thoi heu-khì ke Chhìn-koet fat-chán hí-lòi ke thúng-yit thai-koet. Chhìn-chhèu khôi-koet kiûn-chú Yìn Chṳn chhṳ-chhṳ̂n "sṳ́ fòng-ti". Chhìn-chhèu chhiùng thúng-yit liuk-koet to me̍t-mòng chṳ́-yû sṳ̍p-ńg ngièn.
# George Washington

| George Washington |
| --- |
|  |
|  |
| Thi 1 ngim Mî-koet chúng-thúng |
| **Ngim-khì** 1789-ngièn 4-ngie̍t 30-ngit – 1797-ngièn 3-ngie̍t 4-ngit |
| Fu chúng-thúng |
John Adams |
| Ki-ngim |
John Adams |
| ke-ngìn chṳ̂-sín |
| Chhut-se | (1731-02-11)1731-ngièn 2-ngie̍t 11-ngit  Yîn-koet liâng Mî-chû Virginia Westmoreland Khiun |
| Ko-sṳ̂n |
1799-ngièn 12-ngie̍t 14-ngit(1799-12-14) (68-se)  Mî-koet Virginia Fairfax Khiun |
| Koet-kâ |  Mî-koet |
| Chṳn-tóng |
Mò-tóng-sit |
| Chhiâm-miàng |  |

**George Washington** (1731-ngièn 2-ngie̍t 11-ngit – 1799-ngièn 12-ngie̍t 14-ngit), 1775-ngièn chṳ 1783-ngièn Mî-koet Thu̍k-li̍p Chan-châng sṳ̀ chhṳ̍t-mìn thi-kiûn ke chúng-sṳ̂-lin, 1789-ngièn sṳ̀n-vì Mî-koet thi 1 ngim Chúng-thúng, chhai chiap-lièn lióng-kài sién-kí chûng tû tet-liáu chhiòn-thí sién-kí-thòn mò-yi-ngi kî-chhṳ̀, yit-chhṳ̍t tâm-ngim chúng-thúng chhṳ̍t-to 1797-ngièn.

Washington chó-ngièn chhai Fap-koet lâu Yin-thi-ôn-ngìn Chan-châng chûng chên tâm-ngim kî-chhṳ̀ Thai-Yîn Ti-koet yit-fông ke chhṳ̍t-mìn-kiûn kiûn-kôn. Chṳ̂ heu chhai Mî-koet Thu̍k-li̍p Chan-châng chûng sut-liâng thai-liu̍k kiûn-thòn yàng-tet Mî-koet thu̍k-li̍p, kì khî-chhie̍t Kiûn-sṳ Chṳn-khièn ke thì-ngi, chhai 1783-ngièn fì-to kì chhai Vì-nùng-sân ke chông-yèn fì-fu̍k phìn-mìn sâng-fa̍t.

1787-ngièn, Washington chú-chhṳ̀ Chṳ-hièn Fi-ngi. Fi-ngi chṳ-thin liáu hien-chhai ke Mî-koet Hèn-fap. 1789-ngièn, kì kîn-ko chhiòn-thí sién-kí-thòn mò yi-ngi ke kî-chhṳ̀ yì sṳ̀n-vì Mî-koet thi-yit ngim Chúng-thúng. Kì chhai lióng-kài ke ngim-khì chûng sat-li̍p liáu hí-tô chhṳ̀ -sa to kîm-hâ ke chṳn-chhet lâu chhòn-thúng. Chhai lióng-kài ngim-khì kiet-suk heu, kì chhṳ-ngien piong-hi khièn-li̍t put chai mèu-khiù sa-ngim.

Kì pan-yên liáu Mî-koet thu̍k-li̍p chan-châng lâu kien-koet chûng chui chhùng-yeu ke kok-set, Washington thûng-sòng pûn chhṳ̂n-vì Mî-koet koet-fu. Ho̍k-chá chiông kì lâu Abraham Lincoln lie̍t-vì Mî-koet li̍t sṳ́ sông chui ví-thai ke Chúng-thúng.